at samantalay ang mga nakapagpapasiya ng boong katuwaan sa mga sasapitin ng mga bayan, ang nakapag uutos ng makatwirang pagpatay, ang sumisira ng katwiran at ginagamit ang karapatan upang magpatibay sa lakas, ay mapayapang nangahihimbing. sa kahulihulihan, ay dumating ang isang manglalakbay na taga maynila at nagsalaysay nang kung papano nakawala ang lahat ng bilanggo, lahat, maliban si basilio na walang mag ampon. nababalita sa maynila, ang dagdag ng manglalakbay, na ang binata ay mapapatapon sa carolinas, at pinalagdaan na muna sa kaniya ang isang kahilingan na kinatatalaan na gayon ang hiling niyang kusa. nakita ng manglalakbay ang bapor na magdadala sa kaniya. ang balitang iyon ay tumapos sa mga pagaalinlangan ng dalaga na sadya namang gulo na ang pag iisip dahil sa karamihan ng gabing ipinagpuyat at sa kaniyang mga kakilakilabot na mga pangangarap.